K o m u n i k é

Vláda SR na svojom rokovaní vzala na vedomie materiál "Informácia o zabezpečení pravidelnej a dôslednej kontroly úloh a ich aktualizácie, vyplývajúcich z rozpracovania Programového vyhlásenia vlády SR na podmienky MH SR - Vyhodnotenie plnenia úloh k termínu              30. november 2001", ktorý bol vypracovaný v súlade s uznesením vlády SR č 565/1999, bod B.2., prijatého k Správe o rozpracovaní Programového vyhlásenia vlády SR do konkrétnych a termínovaných úloh na roky 1999 až 2002 vrátane odporúčaní a žiadostí NR SR v jej uznesení č. 69 z 2. 12. 1998.

Vyhodnotenie stavu plnenia konkrétnych úloh (tvoriacich tabuľkové prílohy č. 1.a; č.1.b), je v podstate plnením úloh, vyplývajúcich z materiálu „Informácia o aktualizácii úloh vyplývajúcich z rozpracovania Programového vyhlásenia vlády SR na rok 2001 a 2002 v podmienkach Ministerstva hospodárstva SR" (č. 7/24/2000), ktorý bol na úrovni Porady vedenia Ministerstva hospodárstva SR schválený v decembri 2000. 

Základným cieľom kontroly bolo posúdiť a zhodnotiť okrem časového splnenia úloh, aj z vecnú stránku plnenia cieľov a priorít Programového vyhlásenia vlády SR v podmienkach MH SR. V tomto smere plnenie jednotlivých úloh celkovo dokumentuje aktívnu účasť Ministerstva hospodárstva SR na napĺňaní „Priorít vlády SR na rok 2001“, ktorá v podstate znamenalo: 
*	participáciu rezortu na uskutočňovaní reformy verejnej správy,
*	uskutočnenie procesu privatizácie Slovenského plynárenského priemyslu a Transpetrolu a reštrukturalizácia podnikov elektroenergetiky a ich príprava na privatizáciu,
*	vytváranie efektívneho podnikateľského prostredia, ktoré vytvorí podmienky pre rozvoj domácich investícií a zvýšený prílev priamych zahraničných investícií,
*	participáciu rezortu na zavŕšenie reformy verejných financií v oblasti programového rozpočtovania a reformy daní vo vzťahu k stransparentňovania podmienok podnikania v SR,
*	využívanie finančných prostriedkov z PHARE fondu deklarované vo Finančnom memorande,
*	plnenie programu PRENAME,
*	zníženie miery nezamestnanosti vo väzbe na štátnom podporované rozvojové programy, významné investície, zriaďovanie priemyselných parkov, programy malého a stredného podnikania vrátane cestovného ruchu a podpory exportu a pod.. 

Z vyhodnotenia plnenia jednotlivých úloh (tvoriacich prílohy materiálu) vyplýva, že              k stanovenému termínu celkom bolo sledovaných úloh 119, z ktorých 66 úloh obsahuje aj znenie rozhodnutia vlády SR, resp. jej poradných orgánov, prípadne termíny vyhodnotenia plnenia týchto rozhodnutí, najmä vo forme uznesení vlády SR.